Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 577/10/3304	Nové Mesto nad Váhom, 27.7.2015
EEČ : 2-24-22-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	Trestné stíhanie bolo vedené na tom skutkovom základe, že obvinený XXXXX poskytol pomoc doposiaľ nestotožnenému páchateľovi tým spôsobom, že  doposiaľ nestotožnený páchateľ v nočnej dobe zo dňa 11.09.1994 na 12.09.1994 vykonal krádež vlámaním do benzínového čerpadla v Novom Meste nad Váhom na Piešťanskej ulici tak, že pravým kľúčom otvoril vchodové dvere do budovy benzínového čerpadla, kde vypol signalizačné zariadenie, už pripraveným kľúčom a potom vošiel do miestnosti kancelárie, kde taktiež pripraveným kľúčom otvoril trezor zabudovaný v stene, z ktorého odcudzil 430.000,- Sk v hotovosti ku škode XXXXX. Obvinený XXXXX v tom čase ako pracovník čerpadla po predchádzajúcej dohode s doposiaľ nestotožneným páchateľom tomuto vyhotovil kópiu kľúča od celého objektu a dňa 09.09.1994 odskúšal jeho funkčnosť  a následne mu kľúč dňa 09.09.1994 o 17:00 h na parkovisku pri Motoreste Zeleneč aj odovzdal, pričom sa s doposiaľ nestotožneným páchateľom dohodol, aby krádež vykonal keď skončí službu, teda v nočnej dobe zo dňa 11.09.1994 na 12.09.1994. Uvedeným konaním bola XXXXX spôsobená škoda vo výške 430.000,- Sk, čo po prepočte konverzným kurzom predstavuje sumu 14.273,38,- Eur. 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Proti obvinenému XXXXX bolo vedené trestné stíhanie pre trestný čin krádeže podľa § 212 ods. 2 písm. a), ods. 3, písm. a) Trestného zákona spáchané formou účastníctva podľa § 21 ods. 1 písm. d) Trestného zákona, ktorého sa mal dopustiť  na tom skutkovom základe, že poskytol pomoc doposiaľ nestotožnenému páchateľovi tým spôsobom, že doposiaľ nestotožnený páchateľ v nočnej dobe zo dňa 11.09.1994 na 12.09.1994 vykonal krádež vlámaním do benzínového čerpadla v Novom Meste nad Váhom  na Piešťanskej ulici tak, že pravým kľúčom otvoril vchodové dvere do budovy benzínového čerpadla, kde vypol signalizačné zariadenie, už pripraveným kľúčom a potom vošiel do miestnosti kancelárie, kde taktiež pripraveným kľúčom otvoril trezor zabudovaný v stene, z ktorého odcudzil 430.000,- Sk v hotovosti ku škode XXXXX. Obvinený XXXXX v tom čase ako pracovník čerpadla po predchádzajúcej dohode s doposiaľ nestotožneným páchateľom tomuto vyhotovil kópiu kľúča od celého objektu a dňa 09.09.1994 odskúšal jeho funkčnosť a následne mu kľúč dňa 09.09.1994 o 17:00 h na parkovisku pri Motoreste Zeleneč aj odovzdal, pričom sa s doposiaľ nestotožneným páchateľom dohodol, aby krádež vykonal keď skončí službu, teda v nočnej dobe zo dňa 11.09.1994 na 12.09.1994. Uvedeným konaním bola XXXXX spôsobená škoda vo výške 430.000,- Sk, čo po prepočte konverzným kurzom predstavuje sumu 14.273,38 Eur. 
						
V rámci zisťovania aktuálneho pobytu obvineného na území Španielskeho kráľovstva v súvislosti s vykonávaním úkonov trestného konania bol cezhraničnou policajnou spoluprácou zadovážený úmrtný list obvineného XXXXX zo dňa 13.05.2015, zväzok 00976, strana 361, časť 3, ktorý vystavil Matričný úrad v Madride, Španielske kráľovstvo. 

Z vyššie uvedené úmrtného listu vyplýva, že XXXXX, nar. XXXXX v Myjave, zomrel dňa 11.05.2015 v čase 17:00 h  v meste Madrid v Španielskom kráľovstve. 

Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. d) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

	Z vyšetrovacieho spisu vyplýva, že obvinený XXXXX sa mohol dopustiť stíhaného trestného činu, avšak obvinený v priebehu trestného stíhania zomrel.  Za daného dôkazného stavu je preto potrebné trestné stíhanie proti obvinenému XXXXX pre skutok uvedený vo výrokovej časti tohto uznesenia zastaviť podľa § 215 ods. 1 písm. d) Tr. poriadku v spojení s § 9 ods. 1 písm. d) Tr. poriadku.
 
	Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Rudolf Michnica
prokurátor